**წინასაკვალიფიკაციო შერჩევის ცნობა პროექტის „ენერგოეფექტური ღონისძიებები და ასევე ევროკავშირის ენერგოეფექტურ სტანდარტებთან დაახლოება“ დაჩქარებული ლოტისთვის**

ქვეყანა: **საქართველო**

დამსაქმებელი: **ბათუმის მუნიციპალიტეტი**

პროექტი: ენერგოეფექტური ღონისძიებები და ასევე ევროკავშირის ენერგოეფექტურ სტანდარტებთან დაახლოება

ფინანსური რესურსები: **გერმანიის ფინანსური გაერთიანება**

საგრანტო No.: **BMZ-No. 2017 68 696**

ხელშეკრულება: (დაჩქარებული ლოტი) **Fast-Track Lot**

KfW შესყიდვის No.: **508132**

შეტყობინების ტიპი: **წინასაკვალიფიკაციო ცნობა**

გამოქვეყნდა: **23 მარტი 2022**

მიღების საბოლოო ვადა: **25 აპრილი 2022**

1. ბათუმის მუნიციპალიტეტმა მიიღო დაფინანსება KfW განვითარების ბანკისგან და აპირებს შემოსული თანხის ნაწილი გამოიყენოს პროექტის „ენერგოეფექტურობის ღონისძიებები და ევროკავშირის ენერგოეფექტურობის სტანდარტებისადმი დაახლოება“ განსახორციელებლად. პროექტის საერთო მიზანია ენერგოეფექტურობის გაუმჯობესება, მდგრადი სტრუქტურების უზრუნველყოფა და შერჩეულ საბავშვო ბაღებში მომხმარებლებისთვის კომფორტის პირობების გაუმჯობესება. მომავალში ენერგიის დაზოგვა ხელს შეუწყობს სათბური ემისიების შემცირებას და ბათუმის მდგრად განვითარებას.
2. ბათუმის მუნიციპალიტეტი გეგმავს მოახდინოს აპლიკანტთა წინასაკვალიფიკაციო შერჩევა პროექტის პირველი ლოტის („Fast-Track Lot“) სამშენებლო სამუშაოებისთვის, რომელიც შედგება ქ. ბათუმში მდებარე ოთხი საბავშვო ბაღისგან. სამშენებლო სამუშაოები მოიცავს ოთხი საბავშვო ბაღის ენერგოეფექტურ რეაბილიტაციას და მოდერნიზაციას, მათ შორის სტრუქტურული მთლიანობის, ენერგოეფექტურობისა და საბაზისო კომფორტის გაზრდას. გამარჯვებული კონტრაქტორი ოთხივე საბავშვო ბაღის სამშენებლო სამუშაოებს, მთლიანად შეასრულებს.

განმცხადებლის უფლებამოსილებისა და კვალიფიკაციის შესაბამისობის მიზნით, განმცხადებლებმა უნდა აჩვენონ რომ ისინი არსებითად აკმაყოფილებენ შემდეგ მინიმალურ მოთხოვნებს:

ა) KfW-ის მიერ არ არის გამოცხადებული დაუშვებლად ან/და არ ექვემდებარება სანქციებს არც გერმანიის, არც ევროკავშირის ან გაერთიანებული ერების ორგანიზაციის მხრიდან ამ ინსტიტუტების მიერ ტერორიზმის ბრძოლასთან დაკავშირებით შექმნილი გამორიცხვის სიების შესაბამისად;

ბ) არ არის ინტერესთა კონფლიქტი;

გ) არ ჰქონია ადგილი ხელშეკრულების შეუსრულებლობას განმცხადებლის, როგორც მთავარი კონტრაქტორის, ერთობლივი საწარმოს წევრის ან ქვეკონტრაქტორის მხრიდან ბოლო ხუთი (5) წლის განმავლობაში;

დ) სატენდერო წინადადების უზრუნველყოფის დეკლარაციის საფუძველზე არ აქვს შეჩერებული ტენდერში მონაწილეობის უფლება;

ე) განმცხადებლის ფინანსური მდგომარეობის მდგრადობა დადასტურებულია ბოლო ხუთი (5) წლის ფინანსური აუდიტის ანგარიშგების წარმოდგენით.

ვ) მინიმალური საშუალო წლიური ბრუნვა 1.5 მილიონი ევრო;

ზ) სამშენებლო გამოცდილება ბოლო ათი (10) წლის განმავლობაში, მათ შორის შენობებში ენერგოეფექტური გათბობის სისტემების, ფასადის თბოიზოლაციის, ენერგოეფექტური ფანჯრების, კარების ან მზის დამცავი ფარდების, ელექტრო სამუშაოებისა და მონტაჟის ჩათვლით.

თ) ISO 9001 და ISO 45001/OHSAS 18001 სერთიფიკატები.

წინასაკვალიფიკაციო დოკუმენტების წარმდგენი აპლიკანტების შეხვედრა, სავარაუდოდ, გაიმართება 2022 წლის მაისში. სამშენებლო სამუშაოების სავარაუდო დაწყება იგეგმება 2022 წლის ზაფხული/შემოდგომაზე.

1. წინასაკვალიფიკაციო შეჩევა ჩატარდება KfW გერმანიის განვითარების ბანკის „საკონსულტაციო მომსახურების, სამუშაოების, ქარხნის, საქონლისა და არასაკონსულტაციო მომსახურების შესყიდვის სახელმძღვანელოში პარტნიორ ქვეყნებთან ფინანსური თანამშრომლობისას“ (ხელმისაწვდომია KfW-ის ვებსაიტზე) დადგენილი პროცედურების შესაბამისად და ღიაა ყველა კანდიდატისთვის, თუ ის შესაბამისობაშია სახელმძღვანელოს მოთხოვნებთან.
2. დაინტერესებულ პირებს დამატებითი ინფორმაცია შეუძლიათ მიიღონ ბათუმის მუნიციპალიტეტისგან ქვემოთ მოცემულ კონტაქტებზე სამუშაო საათების განმავლობაში. წინასწარი საკვალიფიკაციო დოკუმენტის სრული ნაკრები ინგლისურ ენაზე შეიძლება მიღებულ იქნეს ელექტრონულად PDF ფორმატში, უფასოდ, დაინტერესებული აპლიკანტების მიერ წერილობითი განაცხადის წარდგენის შემდეგ ელ. ფოსტის მისამართზე:

**ქ.ბ რუსუდან ჟოჟაძე**

**მუნიციპალური პოლიტიკის სამსახურის უფროსი**

**rzhozhadze@gmail.com**

წერილობით განცხადებას უნდა დაერთოს თავფურცელი, რომელშიც მკაფიოდ არის მითითებული კომპანიის სახელი, საცხოვრებელი ქვეყანა და საკონტაქტო ინფორმაცია.

1. წინასაკვალიფიკაციო განაცხადები წარდგენილ უნდა იქნეს ძირითადად ინგლისურ ენაზე ქვემოთ მითითებულ მისამართზე ფოსტით ან ხელით მკაფიოდ მონიშნულ და დალუქულ კონვერტებში 2022 წლის 25 აპრილის 12:00 (შუადღის) ევროპის ცენტრალური დროით. წარდგენის შემდეგ, წარდგენის დრო და თარიღი ოფიციალურად ჩაიწერება.

1 (ერთი) ორიგინალი, 2 (ორი) ნაბეჭდი ასლი და 1 (ერთი) სკანირებული ელექტრონული ასლი PDF ფორმატში, მისამართი:

**ბათუმის მუნიციპალიტეტი**

**ბათუმის მერია**

**ქ. ლუკა ასათიანის 25**

**ბათუმი 6010**

**საქართველო**

გადამწყვეტი მნიშვნელობა აქვს ორიგინალური განაცხადის წარდგენას. ბათუმის მუნიციპალიტეტში განსაზღვრული იქნება საბუთების ორიგინალების მიღების დრო. დაგვიანებული განაცხადები უარყოფილი იქნება და დაბრუნდება გაუხსნელად.

ბათუმი მარტი 2022 წელი